Z A P I S N I K

                               27. sjednice Vijeća Gradske četvrti Donji grad

održane 11. ožujka 2019. u zgradi Područnog ureda Centar, Zagreb, Ilica 25/I, dvorana 8 s početkom u 17, 00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič, Dean Čizmar, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Tomislav Štriga i  Josip Troha.
Nenazočni članovi Vijeća Gradske četvrti Donji grad: Željko Stura
Drugi nazočni: Mirella Šušak Cvetković – v.d. voditeljica Odsjeka za rad Gradske četvrti, Goran Asanović  - djelatnik Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja nazočne i konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Predsjednik obavještava da će zapisnik 26. sjednice biti spreman za usvajanje do sljedeće sjednice, koju Vijeće dogovorno zakazuje za 19. ožujka u 17 sati. 
Predsjednik daje na usvajanje ponuđeni dnevni red, koji Vijeće jednoglasno usvaja.
DNEVNI RED:

1. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018., donošenje zaključka

2. Prijedlog asfalterskog programa za nerazvrstane ceste I. reda za 2019.,donošenje zaključka
3. Uspostava nove regulacije prometa u zoni Branimirove tržnice, donošenje zaključka
4. Ostala pitanja i prijedlozi
A.d.1. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018
Predsjednik otvara raspravu u kojoj sudjeluju: Roje, Paradžik i Faber.

Nakon rasprave, Vijeće s 4 glasa za i 10 protiv donosi
Z A K LJ U Č A K

o prihvaćanju Izvješća o izvršenju programa i planova 

održavanja komunalne infrastrukture 

u gradskim četvrtima i mjesnim odborima Grada Zagreba u 2018.


1. Vijeće Gradske četvrti Donji grad razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. (dalje u tekstu: Izvješće) što ga je izradio Gradski ured za mjesnu samoupravu.


2. Vijeće ne prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Donji grad u 2018. te na planove malih komunalnih akcija mjesnih odbora na području Gradske četvrti za 2018.


3. Vijeće traži na uvid kompletnu specifikaciju troškova, kao i objašnjenje o zamjetnom uvećanju istih u odnosu na prošlu godinu.


4. Ovaj će se zaključak uputiti Gradskom uredu za mjesnu samoupravu na daljnje postupanje.
A.d.2. Prijedlog asfalterskog programa za nerazvrstane ceste I. reda za 2019.
Predsjednik otvara raspravu u kojoj sudjeluju: Roje, Paradžik, Stojković, Faber i Matula.

Nakon rasprave, Vijeće jednoglasno usvaja Prijedlog i donosi 

Z A K LJ U Č A K

o Prijedlogu asfalterskog programa za nerazvrstane ceste I. reda za 2019.
1. Vijeće Gradske četvrti Donji grad daje pozitivno mišljenje na Prijedlog asfalterskog programa za nerazvrstane ceste I. reda za 2019.
2. Ovaj će zaključak biti upućen Gradskom uredu za mjesnu samoupravu

A.d.3. Uspostava nove regulacije prometa u zoni Branimirove tržnice
Predsjednik otvara raspravu u kojoj sudjeluju: Paradžik, Štriga, Faber i Lochert.

Nakon rasprave Vijeće s 10 glasova za i 4 suzdržana donosi

Z A K LJ U Č A K

o Uspostavi nove regulacije prometa u zoni Branimirove tržnice
1. Vijeće Gradske četvrti Donji grad daje pozitivno mišljenje o Uspostavi nove regulacije prometa u zoni Branimirove tržnice
2. Ovaj će zaključak biti upućen Gradskom uredu za mjesnu samoupravu

A.d.4. Pitanja i prijedlozi
Pod ovom točkom nije bilo rasprave
Sjednica završena u 18,00 sati
Zapisnik vodio: Goran Asanović
KLASA:  026-02/19-001/141

URBROJ: 251-06-11-1-19-2

Zagreb, 11. ožujka 2019.

                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

